09/03/2012 | Administración LocalMunicipal
O Pino
Convocatoria praza auxiliar administrativo

Esta Alcaldía en uso das facultades que lle confire a lexislación de réxime local dispón: Convocar o proceso selectivo para cubrir a praza de auxiliar de administración xeral de conformidade coas seguintes bases: Esta convocatoria ten por obxecto a selección para a provisión en propiedade dunha praza vacante na plantilla de persoal funcionario incluída na oferta de emprego público do ano 2008, da escala de Administración Xeral subescala auxiliar grupo C subgrupo C2 mediante o sistema de acceso libre por oposición. A praza convocada está dotada coas retribucións establecidas no orzamento municipal do ano 2012.1) Para seren admitidos neste proceso selectivo os aspirantes deberán reunir os seguintes requisitos: A) Ser español - Os nacionais dos demais estados membros da Unión Europea poderán acceder en idénticas condicións cos españois a aqueles sectores da función pública que, segundo o dereito comunitario, sexa de aplicación a libre circulación de traballadores. B) Ter cumpridos os dezaseis anos de idade C) Estar en posesión do título esixible á praza convocada, a saber: título de graduado en educación secundaria obrigatoria D) Ter a capacidade funcional para o desempeño das tarefas E) Non ter sido separado mediante expediente disciplinario do servizo de calquera administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, ou para exercer funcións similares ás que desempeñaban. No caso de ser nacional doutro Estado, non atoparse inhabilitado ou en situación equivalente non ter sido sometido a sanción disciplinaria ou equivalente, que impida no seu Estado nos mermos termos o acceso ao emprego público- 2) Todos os requisitos esixidos no apartado anterior deberán posuilos os aspirantes ao día que remate o prazo para presentar as solicitudes e conservalos polo menos ata a data do seu nomeamento como funcionario de carreira.1) As persoas que desexen tomar parte na proba selectiva convocada deberán facelo constar mediante instancia dirixida ao Samantha Maria Playan Liberato. A instancia conterá polo menos, os datos persoais do solicitante co seu enderezo e a denominación da praza convocada á que opta, e na que manifesten reunir todos os requisitos establecidos na base 2. Non obstante no Rexistro Xeral do Concello facilitaráselle aos interesados un modelo de solicitude que será de utilización voluntaria.2) O prazo para presenta-las solicitudes será de vinte días (20) soltos, contados a partir do día seguinte ao da publicación do anuncio da convocatoria no Boletín Oficial do Estado.3) A presentación de solicitudes poderá facerse ben no Rexistro Xeral do Concello de O Pino, ben en calquera das formas establecidas no art.38.4 da lei 30/1992 de réxime xurídico das administracións públicas e do procedemento administrativo común.4) Os aspirantes con algunha discapacidade deberán indicalo na súa solicitude e, no seu caso, solicitarán as posibles adapatacións de tempo e de medios para realizar os exercicios nos que a adaptación fose necesaria.5) Á solicitude acompañarase: - Fotocopia do DNI - Fotocopia do título esixido para acceso a esta praza - Declaración responsable de non atoparse nalgunha das causas de incapacidade ou incompatibilidade establecidas na lexislación reguladora da función pública - Xustificante de ter abonado os dereitos de exame - Certificación ou copia compulsada dos méritos que aleguen na solicitude para a súa valoración na fase de concurso. Os documentos terán que ser orixinais ou compulsados, non téndose en conta os presentados ou obtidos unha vez concluido o prazo de presentación de solicitudes. Non se terán en conta os non acreditados na forma antedita.6) Se calquera instancia presentase defecto subsanable, requerirase ao interesado para que no termo de dez días subsane a deficiencia ou acompañe os documentos preceptivos ese lle advertirá que se non o fai procederase ao arquivo da súa instancia. Será requisito necesario para participar nestas probas selectivas aboar dentro do prazo de presentación de instancias os dereitos de exame que deberán ser ingresados na conta que o Concello ten aberta en BANESTO - 0030 - 6045 - 13 - 0375111273 especificando no concepto: DEREITOS DE EXAME. O aspirante para poder participar no procedemento selectivo convocado, deberá abonar en concepto de dereitos de exame a cantidade de 6 €. En ningún caso a mera presentación e o pagamento dos dereitos de exame suporá sustituir o trámite de presentación en tempo e forma da solicitude. Os dereitos de exame reintegrarásenlle aos interesados que sexan excluidos definitivamente da lista de admitidos. * Finalizado o prazo dos vinte días fixados para a presentación de solicitudes, o Concello de O Pino, dictará resolución no prazo máximo dun mes declarando aprobada a lista de admitidos e excluídos con especificación, no seu caso dos motivos da exclusión que se publicará no BOP e no taboleiro de edictos do Concello. * Os aspirantes excluidos disporán dun prazo de dez días contados a partir do seguinte ao da publicación da resolución, para poder enmendar, no seu caso, o defecto que motivase a exclusión. No suposto de producirse reclamacións deberá dictarse unha nova resolución estimándoas ou desestimándoas coa publicación da lista definitiva no BOP e no taboleiro de edictos. * Contra a resolución do Alcalde aprobatoria da lista definitiva poderase interpoñer recurso potestativo de reposición ante o mesmo órgano que o dictou, no prazo dun mes a partir do día seguinte ao desta notificación ou ben recurso contencioso-administrativo perante o xulgado do contencioso. administrativo de A Coruña- * Coa publicación da lista definitiva de admitidos, sinalarase o día, hora e lugar de inicio das probas, así como a composición do tribunal cualificador. Os membros do Tribunal cualificador da proba selectiva convocada serán designados polo Alcalde-Presidente segundo o disposto no art.4 parágrafos e) e f) do Real Decreto 896/91 de 7 de xuño e o art.4 do Decreto 121/95 do 20 de abril da Xunta de Galicia. O tribunal cualificador estará integrado por cinco membros titulares e cinco suplentes sendo a súa composición a seguinte: TITULARES: PRESIDENTE - SECRETARIA-INTERVENTORA DO CONCELLO SECRETARIO - FUNCIONARIO DE CARREIRA DO CONCELLO DE O PINO VOGAIS: TRES FUNCIONARIOS DE CARREIRA DA ADMINISTRACIÓN XERAL, AUTÓNOMICA OU LOCAL. SUPLENTES: PRESIDENTE - FUNCIONARIO DE HABILITACIÓN ESTATAL SECRETARIO - FUNCIONARIO DE CARREIRA DO CONCELLO DE O PINO VOGAIS - TRES FUNCIONARIOS DE CARREIRA DA ADMINISTRACIÓN XERAL, AUTONÓMICA OU LOCAL. De conformidade co disposto no art.4 e) do Real Decreto 896/1991 de 7 de xuño os vogais deberán posuir unha titulación ou especialización igual ou superior á esixida para o acceso á praza convocada e terán voz e voto. O Tribunal poderá dispoñer a incorporación aos seus traballos de asesores especialistas con voz, e sen voto, cando a natureza ou as circunstancias dalgunha das probas así o aconselle, limitándose os asesores a presentar a súa colaboración nas súas especificacións técnicas. A Presidencia antes de que teña lugar unha das probas e xuntamente coa lista de admitidos, publicará no BOP e no taboleiro de edictos do Concello a resolución pola que se nomean os membros titulares e suplentes do tribunal cualificador. Os membros do Tribunal deberán absterse de intervir, comunicándolle ao Sr. Alcalde-Presidente cando concorra neles algunha das circunstancias previstas no art.28 da lei 30/92 de réxime xurídico das administracións públicas e do procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo os aspirantes poderán recusar aos membros do Tribunal cando concorra neles algunha das circunstancias previstas para abstención e de conformidade co establecido no art.29 da lei 30/1992 do 26 de novembro. O tribunal cualificador deberá constituirse na data que designe o presidente., entendéndose válidamente constituido cando asista maioría absoluta dos membros titulares ou suplentes. Na sesión constitutiva adoptaranse as decisións pertinentes para o correcto desenvolvemento das probas selectivas. A partir da sesión de constitución do tribunal, para actuar válidamente, requerirá a presencia da maioría absoluta dos seus membros, titulares ou suplentes, e axustará as súas actuacións en todo momento ao disposto na lei 30/92 de réxime xurídico das administracións públicas e do procedemento administrativo común e ás bases da convocatoria. Adoptará as súas decisións por maioría e a él corresponderalle dilucidar as cuestións plantexadas durante o desenvolvemento do proceso selectivo, calificar as probas selectivas e aplicar os baremos correspondentes. O procedemento de selección é o concurso-oposición que constará de dúas fases: Será previa á fase de oposición e non terá carácter eliminatorio, nin poderá ser tida en conta para superar os exercizos da oposición. A puntuación obtida nesta fase sumarase á da fase de oposición aos efectos de establecer a orde definitiva de aprobados e sempre que na segunda fase se superase a puntuación mínima necesaria para aprobar. Os méritos a valorar polo tribunal calificador e a súa puntuación son os seguintes: - Por cada mes completo de servizos prestados en postos pertencentes a administración xeral, subescala auxiliar administrativo na Administración Local: 0,4 ptos - Por cada mes completo de servizos prestados en postos pertencentes a administración xeral, subescala auxiliar administración noutras administracións públicas diferentes da local: 0,2 ptos Neste apartado a puntuación máxima será de 20 puntos Neste apartado valoararase tanto a asistencia a actividades formativas como os méritos académicos que se indican: - Por licenciaturas ou diplomaturas universitarias - 2 ptos - Por título de bacharelato, COU, FP2 ou equivalente - 0,5 ptos - Por cada curso de máis de 100 horas relacionados co posto a desempeñar - 0,2 pto - Por cada curso de menos de 100 horas relacionados co posto a desempeñar - 0,1 pto Neste apartado B a puntuación máxima será de 5 ptos O resultado da valoración polo Tribunal da fase de concurso publicarase no taboleiro de edictos do Concello con anterioridade ao inicio da fase de oposición. FASE DE OPOSICIÓN - O procedemento de selección en fase de oposición consistirá en probas de coñecementos xerais ou específicos, teóricos e prácticos, así como un test segundo a natureza e as funcións do posto de traballo que vai desempeñar, no seu caso, o aspirante aprobado coa finalidade de asegurar a obxectividade e a racionalidade do proceso selectivo. De carácter obrigatorio e eliminatorio consistirá de catro probas que se desenvolven da seguinte forma: PRIMERIO EXERCIZO - De carácter obrigatorio e eliminatorio - Consistirá en contestar por escrito a un test de 60 preguntas, máis 5 adicionais de reserva con catro respostas alternativas e unha soa correcta, mediante sorteo entre dous cuestionarios elaborados previamente por aquel e correspondentes co contido do programa. Cada tres respostas incorrectas anularase unha correcta. O tempo de realización será de 60 minutos. Valorarase de 0 a 20 puntos SEGUNDO EXERCIZO - De carácter obrigatorio e eliminatorio. Consistirá na resolución ou realización dun suposto práctico durante un tempo máximo de corenta e cinco (45) minutos. O suposto referirase a materias e tarefas propias da praza convocada e estará relacionado co contido do programa. Valorarase de 0 a 10 puntos TERCEIRO EXERCIZO - De carácter obrigatorio e eliminatorio. Consistirá na realización dun suposto práctico no que amose a experiencia e os coñecementos para manexar ordenadores, sistemas de aplicaciones ou programas informáticos, tales como: tratamento de textos, follas de cálculo etc no tempo que marque o tribunal. Valorarase de 0 a 10 puntos CUARTO EXERCIZO - De carácter obrigatorio e non eliminatorio - Consistirá na traducción directa ao idioma galego, sen axuda de diccionario, dun texto en castelán elexido polo tribunal nun tempo máximo de 30 minutos. Valorarase de 0 a 5 puntos A) A Alcaldía determinará mediante resolución a data e hora na que deberá constituirse o tribunal así como o día e hora para o comezo do primeiro exercicio das probas selectivas convocadas, xuntamente coa lista de admitidos e a composición do tribunal, a cal se publicará no BOP e no taboleiro de edictos do Concello. As restantes convocatorias para os seguintes exercicios e probas serán realizadas polo presidente do Tribunal e se publicarán únicamente no taboleiro de edictos do Concello. B) Os aspirantes serán convocados para cada exercicio en chamamento único; perderán o seu dereito os opositores que non comparezan cando se realice, agás nos casos debidamente xustificados que serán resoltos de xeito motivado polo tribunal. C) Entre o remate dun exame e o inicio da seguinte proba deberá mediar como mínimo un prazo de 48 horas. D) Os aspirantes deberán presentarse para a realización de cada exercicio provistos do DNI ou documento fidedigno acreditativo da súa personalidade a xuizo do tribunal, así como dos medios materiais axeitados e necesarios para a práctica dos mesmos. E) A orde de actuación dos opositores para a realización daqueles exercicios que non podan facerse de xeito simultáneo determinarase polo tribunal antes do inicio da primeira proba que non poda realizarse de xeito simultáneo e farase constar na correspondente convocatoria para o exercicio correspondente. F) Concluido cada un dos exercicios da oposición correspondente o Tribunal fará pública no taboleiro de edictos a relación dos aspirantes que o superasen coa indicación da puntuación obtida. Os opositores non incluidos na lista terán a consideración de non aptos.1) A puntuación final dos aspirantes determinarase pola suma das puntuacións obtidas en cada un dos exercicios. A suma anterior engadirase á obtida na fase de concurso.2) O Tribunal cualificador unha vez rematadas todas as probas, deberá propoñer a un único aspirante para a praza, sendo nulas de pleno dereito calquera outra proposta que contraveña o establecido. O Tribunal deberá propoñer o nomeamento do aspirante que maior puntuación teña obtido trala suma de todas as probas 3) No suposto de empate nas puntuacións totais finais de dous ous máis aspirantes este resolverase tendo en conta a maior puntuación obtida no primeiro exercizo e se esto non fose suficiente, pola puntuación obtida nos sucesivos exercizos ata que o empate se resolva, de persistir o empate este resolverase por sorteo. Por orde do Sr. Alcalde elevarase a definitiva a proposta do Tribunal dos aspirantes que superaron o proceso selectivo que se publicará no taboleiro de edictos e que comunicarase ao aspirante seleccionado. Dende a súa comunicación ao interesado computarase o prazo de vinte días naturais para que ditos aspirantes presenten no Concello os seguintes documentos. A) documento nacional de identidade mediante fotocopia compulsada por ambos lados B) fotocopia compulsada do título académico esixido para o ingreso ou acreditación de ter abonado os dereitos para a súa expedición C) certificado médico oficial acreditativo de non padecer enfermidade ou eiva física que lle imposibilite para o exercicio das funcións propias do posto de traballo D) declaración xurada de non ter sido separado do servizo das administracións públicas e non estar incurso nalgunha das causas de incompatibilidade ou incapacidade determinadas na lexislación vixente e non atoparse inhabilitado para o exercicio das funcións públicas Quen no presentase a documentación sinalada anteriormente no prazo fixado, agás causa de forza maior, non poderá ser nomeado funcionario de carreira nin tampouco se do exame da documentación se deducise que carece dalgúns dos requisitos. O aspirante aprobado que tivese a condición de funcionario público estará exento de xustificar as condicións e os requisitos xa acreditados para obter o seu anterior nomeamento, debendo presentar soamente unha certificación acreditativa da súa condición de funcionario e demáis circunstancias que consten no seu expediente persoal, así como a xustificación dos requisitos específicos esixidos para o acceso. Rematado o proceso selectivo e unha vez cumpridos os requisitos esixidos con anterioridade, os que o superasen serán nomeados funcionarios de carreira mediante resolución do Alcalde que se publicará no BOP e no taboleiro de edictos do Concello. A toma de posesión dos aspirantes aprobados efectuarase no prazo dun mes contado dende a data de publicación do seu nomeamento no BOP de conformidade coas disposicións previstas na lei. As bases xerais desta convocatoria vencellarán á Administración municipal, ao tribunal cualificador e aos aspirantes que participen neste proceso selectivo convocado. O Tribunal deste proceso selectivo queda facultado para interpretar as bases da convocatoria, así como para resolver cantas dúbidas e incidencias presente a súa aplicación e poderá adoptar os acordos necesarios procurando a boa orde e desenvolvemento do proceso selectivo. A presente convocatoria, as bases que a regulan e todos os actos administrativos que se deriven delas así como as actuacións do tribunal de cualificación, poderán ser impugnadas polos interesados na forma prevista legalmente na vixente lei 30/1992 de 26 de novembro de réxime xurídico das administracións públicas e do procedemento administrativo común. No no previsto nas presentes bases será de aplicación a lexislación básica estatal en materia de selección de persoal e a lexislación autonómica de desenrolo da mesma 1.- A Constitución Española de 1978 - Principios, dereitos e deberes fundamentais dos españois 2.- A Coroa - O poder lexislativo - O poder xudicial 3.- A organización territorial do Estado - O Estatuto de Autonomía - O seu significado - O Parlamento de Galicia - A Administración Autonómica de Galicia - A organización e a súa estructura básica 4.- O Goberno e a Administración do Estado 5.- O Réxime Local español - Principios constitucionais e regulación xurídica 6.- O Municipio: concepto e elementos - Alteración dos termos municipais. A poboación municipal. O Padrón de Habitantes 7.- A Provincia Organización e competencias - Rexímenes especiais.- Entidades Locais de ámbito inferior ao municipio.- As comarcas, as mancomunidades e as áreas metropolitanas 8.- O acto administrativo: concepto e clases. Requisitos dos actos administrativos. Eficacia dos actos administrativos. Nulidade e anulabilidade. O silencio administrativo e a obriga de resolver.9.- O procedemento administrativo común. Fases do procedemdento. Notificacións e comunicacións. Prazos administrativos- 10.- A revisión de oficio dos actos administrativos, recursos administrativos, ordinarios e extraordinarios. A xurisdicción contencioso. administrativa 11.- O administrado: concepto e clases. Os dereitos dos cidadáns 12.- A potestade sancionadora da Administración. Principios, procedemento. A potestade sancionadora local.13.- A responsabilidade das administracións públicas 14.- Réxime xurídico dos contratos das administracións públicas. Clases de contratos administrativos, a selección do contratista 15.- O regulamento de organización e funcionamento do Concello de O Pino 16.- Os bens das entidades locais. Clases, réxime xurídico.17.- Dereitos e deberes dos funcionarios públicos locais. Responsabilidade. Réxime disciplinario 18.- As facendas locais - Clasificación dos recursos - Ordenanzas fiscais 19.- Os impostos locais - As taxas 20.- O orzamento das entidades locais 21.- A lei de Administración Local de Galicia O Pino, 29 de decembro de 2011 O ALCALDE -D. Manuel Taboada Vigo -